Terhi Suorlahti

Terhi Suorlahti on suomalainen näyttelijä ja teatterintekijä.

Ura 

Suorlahti on valmistunut musiikkiteatterinäyttelijäksi Turun taideakatemiasta 2002. Hän on koulutukseltaan myös filosofian kandidaatti Helsingin yliopistosta (2010).

Suorlahti on vieraillut näyttelijänä ja esiintyjänä Kansallisteatterissa, Svenska Teaternissa, Porin Teatterissa, Circo Aereossa, Teatteri Avoimissa Ovissa, Turun, Lahden ja Kotkan kaupunginteatterissa. Suorlahti kiinnitettiin Vaasan kaupunginteatterin näyttelijäksi syksyllä 2020. Hän on musiikkiteatteriensemble Kuriton Companyn perustaja.

Terhi Suorlahti on näytellyt muun muassa elokuvissa Zoo (2006), Väärät juuret (2009), Hiljaisuus (2011) ja Silmäterä (2013) sekä televisiosarjoissa Hinnalla millä hyvänsä (2015) ja Syke (2016) ja Rehtori (2016).

Suorlahti oli mukana sketsisarjassa Putous 10. tuotantokaudella (2018).

Terhi Suorlahti on saanut valtion taiteilija-apurahan.

Yksityiselämä 

Suorlahti on naimisissa ja hänellä on kaksi lasta.

Filmografia

Lähteet

Viitteet 

Suomalaiset teatterinäyttelijät
Vuonna 1974 syntyneet
Elävät henkilöt